cyanic-selkie/wikianc huggingface dataset:
Γουλιέλμος Τέλλος
Από το 1789 ως το 1945
Ο Αδόλφος Χίτλερ ήταν ενθουσιώδης σχετικά με το έργο του Σίλερ: το αναφέρει στο βιβλίο του Mein Kampf και ενέκρινε μια γερμανοελβετική συμπαραγωγή του στην οποία μάλιστα η ερωμένη του Γκαίρινγκ, η Emmy Sonnemann, έπαιξε τον ρόλο της συζύγου του Τέλλου. Αλλά στις 3 Ιουνίου 1941 ο Χίτλερ απαγόρευσε το θεατρικό αυτό έργο. Ο λόγος για την απαγόρευση παραμένει άγνωστος, αλλά ίσως να σχετίζεται με την αποτυχημένη απόπειρα δολοφονίας του το 1938 από τον 22χρονο Ελβετό Μωρίς Μπαβώ (που χαρακτηρίσθηκε μεταπολεμικά «ένας νέος Γουλιέλμος Τέλλος» από τον Rolf Hochhuth), ή με τον ανατρεπτικό χαρακτήρα του έργου.
Ο Σαλβαδόρ Νταλί ζωγράφισε Τα γερατειά του Γουλιέλμου Τέλλου και το Γουλιέλμος Τέλλος και Γκραντίβα (1931), καθώς και Το αίνιγμα του Γουλιέλμου Τέλλου το 1933.
Ο Σαρλώ παρώδησε τον Τέλλο στην ταινία του Το τσίρκο.
Μετά το 1945
Ο Ελβετός θεατρικός συγγραφέας και πεζογράφος Μαξ Φρις στο Ο Γουλιέλμος Τέλλος για σχολεία αποδομεί τον θρύλο, παρουσιάζοντας τον Γκέσλερ ως έναν καλοπροαίρετο διοικητή που υποφέρει από το ότι τοποθετήθηκε σε μια βαρβαρική γωνιά της αυτοκρατορίας, ενώ ο Τέλλος είναι ένας χαζός που σπρώχνεται στα κατορθώματά του από μια σειρά παρεξηγήσεων.
Ο Ισπανός θεατρικός συγγραφέας Αλφόνσο Σάστρε ξαναδούλεψε τον θρύλο το 1955 στο Guillermo Tell tiene los ojos tristes (= «Ο Γουλιέλμος Τέλλος έχει θλιμμένα μάτια»), το οποίο ανέβηκε μόνο μετά την πτώση του καθεστώτος του Φράνκο στην Ισπανία.
Ο Γουλιέλμος Τέλλος συνεχίζει να ζει ως ήρωας στη λαϊκή κουλτούρα. Αποτελεί ακόμα μια ισχυρή μορφή παραδείγματος και σύμφωνα με μια δημοσκόπηση του 2004 το 60% των Ελβετών πιστεύουν ότι υπήρξε στην πραγματικότητα.
Υπήρξε στην πραγματικότητα ο Γουλιέλμος Τέλλος;
Το 1760 ο Simeon Uriel Freudenberger από τη Λουκέρνη δημοσίευσε ανώνυμα μια πραγματεία όπου έγαφε πως ο θρύλος του Τέλλου βασίστηκε κατά πάσα πιθανότητα στον δανέζικο θρύλο του ήρωα Παλνατόκι. Μια γαλλική έκδοση της πραγματείας (Guillaume Tell, Fable danoise= Γουλιέλμος Τέλλος, ένα δανέζικο παραμύθι), κάηκε στο Άλτντορφ.
Η αμφισβήτηση της υπάρξεως του Τέλλου παρέμεινε ιδιαίτερα αντιδημοφιλής. Στην Ελβετία η μορφή του χρησιμοποιήθηκε ως πρότυπο «εθνικού ήρωα» στις αρχές του 19ου αιώνα, αλλά και αργότερα όταν ο ιστορικός Joseph Eutych Kopp τόλμησε να αμφισβητήσει τον θρύλο τη δεκαετία του 1830, ένα ομοίωμά του κάηκε δημόσια στο Rütli, το λιβάδι πάνω από τη Λίμνη της Λουκέρνης όπου, σύμφωνα με την παράδοση, ορκίσθηκαν οι δημιουργοί της συμμαχίας ανάμεσα στα ιδρυτικά καντόνια της Ελβετικής Συνομοσπονδίας.
Οι ιστορικοί συνέχισαν να διαφωνούν σχετικά με τον θρύλο μέχρι σήμερα. Το 1891 Ο Wilhelm Öchsli δημοσίευσε μια επιστημονική μελέτη για την ίδρυση της Συνομοσπονδίας (κυβερνητική παραγγελία για τον εορτασμό της πρώτης «Εθνικής Ημέρας» της Ελβετίας την 1η Αυγούστου 1891) στην οποία ανέφερε ότι η ιστορία του Τέλλου είναι μύθος. Αλλά 50 χρόνια αργότερα, το 1941, όταν ο Τέλλος είχε καταστεί πάλι μία εθνική μορφή-πρότυπο, ο ιστορικός Καρλ Μέγιερ επεχείρησε να συνδέσει τα στοιχεία του θρύλου με γνωστούς τόπους και ιστορικά γεγονότα. Οι σύγχρονοι ιστορικοί γενικώς θεωρούν τον θρύλο ως μυθοπλασία, αφού δεν μπορεί να αποδειχθεί η ύπαρξη ούτε του Τέλλου, ούτε του Γκέσλερ. Ο θρύλος εξάλλου μιλά για ένα Burgenbruch, μια συντονισμένη εξέγερση που περιελάμβανε την καταστροφή πολλών οχυρώσεων. Ωστόσο, οι αρχαιολογικές αποδείξεις δείχνουν ότι πολλές από αυτές τις οχυρώσεις είχαν εγκαταλειφθεί και καταστραφεί πολύ πριν το 1307-1308.
Μια πιθανή ιστορική βάση για τον θρύλο προτάθηκε από τον Άρνολντ Σόρερ το 1986. Ο Σόρερ ταύτισε κάποιον Wilhelm Gorkeit από το αρχαίο Τελλικόν (το σημερινό Dällikon στο Καντόνιο της Ζυρίχης) ως τον πραγματικό Γουλιέλμο Τέλλο. Το "Gorkeit", ισχυρίσθηκε, ήταν μια παραλλαγή του επιθέτου Armbruster = κατασκευαστής βαλλιστρών. Οι ιστορικοί δεν πείσθηκαν, αλλά η θεωρία αναφέρθηκε από τον πρόεδρο του εθνικιστικού κόμματος των Ελβετών Δημοκρατών Ρούντολφ Κέλερ την 1η Αυγούστου του 2004 στη Βασιλεία.
Συγκριτική μυθολογία
Ο θρύλος του Γουλιέλμου Τέλλου έχει συγκριθεί με άλλους θρύλους ή μύθους, ιδίως στη σκανδιναβική μυθολογία, οι οποίοι μιλούν για ένα σκοπευτή με μαγικές ικανότητες που προστρέχει σε βοήθεια ενός λαού που καταπιέζεται από κάποιον τύραννο.
Ειδικότερα, η ιστορία ενός μεγάλου ήρωα που με επιτυχία τοξεύει ένα μήλο τοποθετημένο στο κεφάλι του γιου του είναι ένα αρχέτυπο που εμφανίζεται στην ιστορία του Εγκίλ/Αγκιλάζ στη Σάγκα του Θευδερίχου (Thidreks, συνδεόμενου με τον θεό Ουλλρ στην ενταϊκή παράδοση), καθώς επίσης και στις ιστορίες των Άνταμ Μπελ (Αγγλία), Παλνατόκη (Δανία) κ.ά..
Τέτοιες ομοιότητες υποδείχθηκαν ήδη από το 1760 από τον Γκότλιμπ Εμάνουελ φον Χάλερ και από τον πάστορα Συμεών Ουριήλ Φρέουντενμπέργκερ σε ένα φυλλάδιο υπό τον τίτλο «Γουλιέλμος Τέλλος, ένα δανέζικο παραμύθι» (Der Wilhelm Tell, ein dänisches Mährgen).
Ο Rochholz (1877) συνδέει την ομοιότητα του θρύλου του Τέλλου με τις ιστορίες των Εγκίλ και Παλνατόκη με τους θρύλους που μιλούν για μια μετανάστευση από τη Σουηδία στην Ελβετία κατά τη διάρκεια του Μεσαίωνα. Επίσης ανιχνεύει παραλληλισμούς σε λαϊκές διηγήσεις ανάμεσα στους Φίννους και τους Λάπωνες (Sami). Από την προχριστιανική σκανδιναβική μυθολογία, ο Rochholz συγκρίνει τον Ουλλρ, που φέρει το επίθετο Boga-As («θεός του τόξου»), τον Χέιμνταλ και τον ίδιο τον Οντίν, ο οποίος σύμφωνα με τη Gesta Danorum (Βιβλίο 1, κεφ. 8.16) βοήθησε τον Χάντινγκους τοξεύοντας δέκα βέλη ταυτόχρονα και σκοτώνοντας έτσι ισάριθμους εχθρούς. Ο ίδιος ερευνητής συγκρίνει παραπέρα τις ινδοευρωπαϊκές και τις ανατολικές παραδόσεις, καταλήγοντας στο συμπέρασμα (σσ. 35-41) ότι ο θρύλος του τέλειου σκοπευτή που τοξεύει ένα μήλο ή άλλο παρόμοιο μικρό στόχο ήταν γνωστός έξω από τη γερμανική σφαίρα (Γερμανία, Σκανδιναβία, Αγγλία) και τις γειτονικές της χώρες (Φινλανδία και Βαλτική): στην Ινδία, την Αραβία, την Περσία και τη Σερβία.
Ο δανικός θρύλος του Παλνατόκι είναι αναμφίβολα ο παλαιότερος γνωστός παράλληλος μύθος με αυτόν του Τέλλου: Ο Παλνατόκι υποχρεώνεται από τον δυνάστη (σε αυτή την περίπτωση τον βασιλιά της Δανίας Χάραλντ Α΄ τον Κυανόδοντα) να πετύχει με το βέλος του ένα μήλο τοποθετημένο στο κεφάλι του γιου του ως απόδειξη της ικανότητάς του ως σκοπευτή. Μια κτυπητή ομοιότητα ανάμεσα στον Τέλλο και στον Παλνατόκι είναι ότι αμφότεροι οι ήρωες βγάζουν πάνω από ένα βέλος από τις φαρέτρες τους. Ερωτώμενος γιατί τράβηξε τρία βέλη από τη φαρέτρα του, ο Παλνατόκι επίσης αποκρίνεται ότι αν είχε χτυπήσει τον γιο του με το πρώτο βέλος θα σκότωνε τον Βασιλιά Χάραλντ με τα άλλα δύο.
Νίνα Λοτσάρη
Η Νίνα Λοτσάρη (25 Ιουλίου 1974) είναι Ελληνίδα τραγουδίστρια, ηθοποιός και καθηγήτρια φωνητικής. Σπούδασε μονωδία στο Δημοτικό Ωδείο Πατρών και στο Ελληνικό Ωδείο Αθηνών, από όπου αποφοίτησε το 1998 παίρνοντας το δίπλωμά της στο κλασσικό τραγούδι και στη μελοδραματική, και με διάκριση από την Ακαδημία του Ανόβερο.
Βιογραφία
Η καλλιτεχνική της κλίση την οδήγησε σύντομα στην ενεργή ενασχόλησή της με τον χορό, το θέατρο και την μουσική: "'Έπαιρνα μέρος σε πολλές ερασιτεχνικές εκδηλώσεις, από τα χρόνια πού ήμουν μαθήτρια, παράλληλα με τις σπουδές μου στο Ωδείο, στην Δραματική Σχολή αργότερα και στην σχολή χορού, από τα οποία αποφοίτησα. Στο Ωδείο σπούδασα κλασσικό τραγούδι και πιάνο."
Αποφοίτησε το 1992 από το EΠΛ Πάτρας. Από το 1985 μέχρι το 1993 ακολούθησε μαθήματα στην Σχολή Μπαλέτου της "Κατερίνας Σταυροπούλου". Το 1992 σπούδασε Μονωδία στο Δημοτικό Ωδείο της Πάτρας, με καθηγήτρια την Στέλλα Κούρτη. Από το 1993 μέχρι το 1998 παρακολούθησε μαθήματα κλασικού τραγουδιού, ενώ το ίδιο χρονικό διάστημα, παρακολούθησε και μαθήματα μελοδραματικής στο Ελληνικό Ωδείο Αθηνών, αποσπώντας και το πρώτο βραβείο, με καθηγητές τους Παύλο Ράπτη και Έφη Αδειλίνη. Το 1995 παρακολουθεί σεμινάρια Musical Theatre & Flamenco Dance, στο London's Studio Center. Το 1998 παίρνει πτυχίο στο Flamenco Dance, από την Σχολή Arroyo. Το 1997 παρακολουθεί μαθήματα υποκριτικής Τέχνης στην σχολή του «Βασίλη Διαμαντόπουλου». Το 1999 μαθήματα υποκριτικής τέχνης στο «Θέατρο Αλλαγών» και το 2000 σεμινάρια υποκριτικής τέχνης στο «Χοροθέατρο Ροές», δίπλα στον Κωνσταντίνο Κωνσταντόπουλο.
Τον χειμώνα του 1998 συμμετείχε στο «Ήρθες Σαν Όνειρο», μία μουσικοχορευτική παράσταση στο Θέατρο Ακροπόλ. Το καλοκαίρι του 1998 πήρε μέρος στο "Chicago Musical", σε σκηνοθεσία Gillian Gregory. Το ίδιο καλοκαίρι, συμμετείχε σε συναυλίες, ερμηνεύοντας αποσπάσματα από γνωστά και αγαπημένα musicals, όπως τα Evita, Chicago, Grease, Jesus Christ Superstar. Το 1999 έδωσε συναυλίες μαζί με τον Νότη Μαυρουδή, σε έντεχνο και διεθνές ρεπερτόριο. Την ίδια χρονιά, συναυλίες μ' ένα συγκρότημα Jazz & Soul Music, ενώ συνεργάστηκε και με την Εθνική Λυρική Σκηνή, με πρωταγωνιστικό ρόλο, σαν Carolina, στην όπερα «Μυστικός Γάμος» του Cimarosa.
Το 2001 πήρε μέρος στους «Απάχηδες των Αθηνών», οπερέτα με την Εθνική Λυρική Σκηνή, στον ρόλο της Βέρας.
Το 2002 προσωποποίησε τον ρόλο της Λιλής, στο «Φιόρο του Λεβάντε», με την Εθνική Λυρική Σκηνή, ενώ ταυτόχρονα έπαιξε και στην «Ίντριγκα», το μουσικό θέαμα καμπαρέ με τον Τάκη Ζαχαράτο.
Τον (λιγοστό) ελεύθερο χρόνο της τον περνά ασχολούμενη με την γυμναστική, με την μελέτη (κυρίως αυτήν του κλασσικού τραγουδιού), και με την ακρόαση μουσικής απ' όλο τον κόσμο: "Με προσελκύουν τραγούδια από τα Βαλκάνια, την Λατινική Αμερική, την Ασία. Μ' αρέσει πολύ η μουσική World Ι Ethnic, αλλά αυτό δεν σημαίνει ότι εγκαταλείπω τα blues, την rock και την όπερα.
Θεατρογραφία
Επίσης, ερμήνευσε τον ομώνυμο ρόλο στην Όπερα «Αντιγόνη» του Θεόδωρου Στάθη και έχει συνεργαστεί με πολλές συμφωνικές ορχήστρες.
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Ecosia
Η Ecosia ιδρύθηκε στις 7 Δεκεμβρίου 2009 την ίδια μέρα με το συνέδριο των Ηνωμένων Εθνών για την κλιματική αλλαγή στην Κοπεγχάγη. Στο πέρασμα του χρόνου, η Ecosia έχει υποστηρίξει πολλά προγράμματα δεντροφύτευσης.
Τον Απρίλιο του 2021, η εταιρεία υποστηρίζει πως με τις συνεισφορές τις έχουν φυτευθεί πάνω από 124 εκατομμύρια δέντρα με 15 εκατομμύρια ενεργούς χρήστες.
Μηχανή αναζήτησης
Στην αρχή της εταιρείας, η μηχανή αναζήτησης Ecosia εμφάνιζε αποτελέσματα από τη μηχανή αναζήτησης της Yahoo! σε συνδιασμό με την μηχανή αναζήτησης της Microsoft, Bing αλλά και από την Βικιπαίδεια. Οι διαφημίσεις προέρχονταν από την Yahoo! που εμφανίζονταν μαζί με τα αποτελέσματα της μηχανής αναζήτησης Ecosia. Τα έσοδα αυτών των διαφημίσεων μοιράζονταν μεταξύ των δύο εταιρειών.
Την σήμερον ημέρα, τα αποτελέσματα της Ecosia παρέχονται από το Bing μαζί με τους δικούς της αλγόριθμους.
Το 2018, η Ecosia δεσμεύτηκε πως είναι φιλική προς την ιδιωτικότητα (privacy-friendly). Οι αναζητήσεις είναι κρυπτογραφημένες και δεν αποθηκεύονται μόνιμα ενώ παράλληλα, τα δεδομένα των χρηστών, δεν πουλιούνται σε τρίτους διαφημιστές. Η εταιρεία στην Πολιτική Απορρήτου της επισημαίνει πως δεν αποθηκεύει τις αναζητήσεις των χρηστών δημιουργώντας ιδιωτικά προφίλ για τον καθένα, και πως δεν χρησιμοποιεί εργαλεία παρακολούθησης όπως το Google Analytics.
Επιρροή
Τον Ιούλιο του 2020, η Ecosia φύτευσε συνολικά 100 εκατομμύρια δέντρα, ως αποτέλεσμα πάνω από 50.000 τόνους διοξειδίου του άνθρακα να «αφαιρούνται» από την ατμόσφαιρα κάθε μήνα. Κατά μέσο ώρα, η Ecosia ανέφερε εκείνον τον μήνα, κάθε 0.8 δευτερόλεπτα φυτεύεται ένα δέντρο, 75 δέντρα το λεπτό και 108.000 την ημέρα από τα έσοδα των διαφημίσεων.
Προγράμματα περιήγησης
μικρογραφία|Κρίστιαν Κρολ (2019), ιδρυτής της Ecosia Η μηχανή αναζήτησης Ecosia είναι διαθέσιμη σε Mozilla Firefox, Brave, Microsoft Edge, Google Chrome και Safari για προεπιλεγμένη μηχανή αναζήτησης. Μέσω του Mozilla Firefox μπορεί να κατέβει ως πρόσθετο.
Στις 21 Αυγούστου 2019, η Ecosia ανακοίνωσε πως δεν θα συμμετέχει στη δημοπρασία “Επιλογή αναζήτησης” για τις συσκευές Android της Google. Αυτό σημαίνει πως το 2020, οι Ευρωπαίοι χρήστες των κινητών με λειτουργικό σύστημα Android δεν θα έχουν την δυνατότητα να επιλέξουν την Ecosia ως προεπιλεγμένη μηχανή αναζήτησης. Ο Κρίστιαν Κρολ, ως ιδρυτής της Ecosia, δήλωσε «''Είμαστε βαθιά απογοητευμένοι που η Google αποφάσισε να εκμεταλλευτεί τη δεσπόζουσα θέση της στην αγορά με αυτόν τον τρόπο. Αντί να παρέχει ευρεία και δίκαιη πρόσβαση, η Google επέλεξε να δώσει στην διακρίση μια διαφορετική μορφή και να κάνει όλους τους άλλους εκτός από τον εαυτό της να πληρώσουν, κάτι που δεν μπορούμε να δεχτούμε''.»
Εξωτερικοί σύνδεσμοι
Κατηγορία:Μηχανές αναζήτησης Κατηγορία:Μη κυβερνητικές οργανώσεις Κατηγορία:Λογισμικό Android
24 Ιανουαρίου
23 Ιανουαρίου | 24 Ιανουαρίου | 25 Ιανουαρίου
Η 24η Ιανουαρίου είναι η 24η ημέρα του έτους κατά το Γρηγοριανό ημερολόγιο. Υπολείπονται 341 ημέρες (342 σε δίσεκτα έτη).
Ορθόδοξη Εκκλησία
Κατηγορία:Ημέρες του έτους
Πόβε ντελ Γκράππα
Το Πόβε ντελ Γκράππα (ιταλικά: Pove del Grappa) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Αετόσαυρος
Ο Αετόσαυρος ήταν γένος ερπετών της οικογένειας των αετοσαυριδών, στο ύστερο κρητιδικό και το οποίο σήμερα έχει εκλείψει. Το σώμα τους είχε μήκος που κυμαινόταν μεταξύ 80 εκ. και 1,50 μ. Ο σκελετός του κρανίου τους ήταν μεγάλος, τριγωνικός και θεωρείται οτι παρουσιάζει ομοιότητες με αυτον των σύγχρονων πτηνών. Η ραχιαία επιφάνεια τους ήταν καλυμμένη με οστέινα ελάσματα. Σήμερα είναι γνωστά τρία είδη. Απολιθωμένοι σκελετοί βρέθηκαν σε στρώματα της τριαδικής γεωλογικής περιόδου στη Γερμανία, στην περιοχή της Στουτγάρδης. Σκελετοί εκτίθενται σε μουσεία της Στουτγάρδης και της Βυτεμβέργης. Η Αμερική και η Αυστραλία είναι οι μοναδικές περιοχές που δεν έχουν βρεθεί έως τώρα απολιθώματα.
Πηγές
Κατηγορία:Σταγονολεπιδίδες Κατηγορία:Προϊστορικά ερπετά
Ιστιοπλοΐα στους Θερινούς Ολυμπιακούς Αγώνες 2020 – RS:X ανδρών
Το RS: X ανδρών, αποτελεί αγώνισμα της Ιστιοπλοΐας στους Θερινούς Ολυμπιακούς Αγώνες 2020 και πραγματοποιήθηκε από τις 25 έως και τις 31 Ιουλίου του 2021, στο λιμάνι της Ενοσίμα. Χρυσός ολυμπιονίκης αναδείχθηκε ο Κίραν Μπάντλοε από την Ολλανδία, συγκεντρώνοντας 37 βαθμούς ποινής.
Παραπομπές
RS:X ανδρών
Ανδρέας - Αναγνώστης Κουντουριώτης
Ο Ανδρέας ή Αναγνώστης Κουντουριώτης (-31 Δεκεμβρίου 1801) ήταν Έλληνας έμπορος και πλοιοκτήτης από την Ύδρα. Τέκνα του ήταν ο πρωθυπουργός της Ελλάδας Γεώργιος Κουντουριώτης και ο γερουσιαστής και σημαντικός οικονομικός παράγοντας Λάζαρος Κουντουριώτης. Αν και οι περισσότερες πηγές τον αναφέρουν ως Ανδρέα , σύμφωνα με άλλη εκδοχή ονομαζόταν Αναγνώστης.
Βιογραφία
Γεννήθηκε στην Ύδρα κατά το πρώτο μισό του 18ου αιώνα και ήταν γιος του Χατζη-Γιώργου Ζέρβα, ο οποίος λόγω της παραμονής του στα Κούντουρα της Δυτικής Αττικής ή λόγω της χρήσης της τοπικής κουντουριώτικης ενδυμασίας, έλαβε το επίθετο Κουντουριώτης.
Δολοφονήθηκε τη νύχτα της 31ης Δεκεμβρίου του 1801 μέσα στην οικία του από τους Ατέση και Νικολοδήμο, κατά τη διάρκεια των προετοιμασιών για το γάμο του μεγαλύτερου γιου του Λάζαρου με την Σταματία Ευαγγελίδη.
Παραπομπές
Κατηγορία:Οικογένεια Κουντουριώτη Κατηγορία:Έλληνες επιχειρηματίες
Βυζαντινή ώρα
Η βυζαντινή ώρα είναι μια παλιά μέθοδος μέτρησης του χρόνου που είναι τώρα πλέον σχεδόν εξαφανισμένη. Η ώρα 0:00:00 αρχίζει καθημερινά με το ηλιοβασίλεμα. Λόγω εποχικών διακυμάνσεων της διάρκειας μιας ημέρας, η ώρα μηδέν μπορεί να ποικίλει κατά αρκετές ώρες καθ' όλη τη διάρκεια του έτους. Τώρα χρησιμοποιείται σε πολύ λίγα μέρη, όπως για παράδειγμα στα ανατολικά ορθόδοξα μοναστήρια του Αγίου Όρους στην Ελλάδα και στο μοναστήρι της Ιεράς Λαύρας του Οσίου Σάββα του Ηγιασμένου στη Δυτική Όχθη. Το βυζαντινό ημερολόγιο είναι μια σχετική μέθοδος τήρησης ημερομηνιών.
Παραπομπές
Κατηγορία:Βυζαντινός πολιτισμός Κατηγορία:Άγιο Όρος Κατηγορία:Χρονικές κλίμακες
Κουίντο Βιτσέντινο
Το Κουίντο Βιτσέντινο (ιταλικά: Quinto Vicentino, ) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Λεονάρδος Φιλαράς
Ο Λεονάρδος Φιλαράς (γαλ. Villars ή και Billare) ήταν Έλληνας λόγιος του 17ου αιώνα.
Βιογραφικά στοιχεία
Γεννήθηκε στην Αθήνα στα τέλη του 16ου αιώνα. Πατέρας του ήταν ο Ιωάννης Φιλαράς. Γράμματα έμαθε στην Αθήνα, και μετά πήγε στη Ρώμη και κατατάχτηκε στο Ελληνικό Φροντιστήριο. Τον καιρό εκείνο υπηρετούσε ως πρέσβυς του Ερρίκου Δ΄ ο Κάρολος Α΄ δούκας του Μομφερράτου, ο οποίος ισχυριζόταν ότι έχει κληρονομικά δικαιώματα επί του Βυζαντινού θρόνου. Γνωρίστηκε με τον Φιλαρά και άλλους Έλληνες στη Ρώμη και τους ζήτησε την συμπαράστασή τους για να πραγματοποιήσει τα όνειρά του. Ολόκληρη επανάσταση στην τουρκοκρατούμενη Ελλάδα προετοιμαζόταν και οι υπόδουλοι Έλληνες κληρικοί, λαϊκοί και οπλαρχηγοί συναντήθηκαν στην Ήπειρο, Αιτωλία και Πελοπόννησο με μεγάλο ενθουσιασμό περιμένοντας να γίνει απελευθερωτική επανάσταση. Ο Φιλαράς επιφορτίστηκε με την εξομάλυνση των δυσχερειών που παρενέβαλε ο Πάπας. Οι ενέργειες του Φιλαρά έφεραν αποτέλεσμα, και ο Πάπας σταμάτησε να φέρνει εμπόδια. Έθεσε όμως τον όρο οι πιστοί στα Ελληνικά εδάφη να ασπαστούν τον καθολικισμό. Οι ιππότες της Δύσης άρχισαν να διοργανώνουν Τάγματα και να εξοπλίζουν πλοία. Τελικά η όλη εκστρατεία παρέμεινε σχέδια στο χαρτί και δεν πραγματοποιήθηκε. Ο Φιλαράς πήγε στη Γαλλία υπό την προστασία του υπουργού Ρισελιέ, ο οποίος τον συνέστησε στον δούκα της Πάρμας Οδοάρδο Φαρνέζη. Ο Φιλαράς ακολούθησε τον Φαρνέζη και επέστρεψε μαζί του στην Ιταλία. Το 1640 λόγω της διένεξης μεταξύ Γαλλίας και Δούκα, ο Φαρνέζης έστειλε τον Λεονάρδο αποστολή στο Παρίσι να συνθηκολογήσει ειρήνη. Ο Φιλαράς μετά από το Παρίσι περιόδευσε διάφορες πόλεις της Ευρώπης και σχετίστηκε με πολλούς από τους σημαντικότερους ανθρώπους της εποχής του. Στο Παρίσι ξανά επιστρέφοντας διορίστηκε βιβλιοθηκάριος της Μαρκιανής βιβλιοθήκης στην Βενετία. Δεν πρόλαβε όμως να αναλάβει την θέση αυτή, διότι απεβίωσε κατά την διάρκεια εγχείρησης (κυστεοτομή) το έτος 1678. Δεν άφησε έργο στην ελληνική γλώσσα.
Πηγές
Κατηγορία:Έλληνες λόγιοι του 17ου αιώνα
Ρεκοάρο Τέρμε
Το Ρεκοάρο Τέρμε (ιταλικά: Recoaro Terme) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
.mc
.mc είναι ο top-level domain κωδικός για το Μονακό στο Διαδίκτυο. Δημιουργήθηκε το 1995.
Τομείς δεύτερου επιπέδου
Οι εγγραφές γίνονται άμεσα στο δεύτερο επίπεδο, ή υπό αυτά τα ονόματα δευτέρου επιπέδου:
Οι εγγραφές δευτέρου επιπέδου απαιτούν εγγραφή εταιρείας στο Μονακό.
Εξωτερικοί σύνδεσμοι
Κατηγορία:Μονακό Κατηγορία:Top-level domains
Επίσκεψις
Μία ἐπίσκεψις ήταν μία φορολογική περιφέρεια στη μέση Βυζαντινή Αυτοκρατορία (10ος–13ος αι.). Με την αυστηρή τεχνική της έννοια, αναφέρεται σε ένα κτήμα ή άλλη ιδιοκτησία, που σε ορισμένες περιπτώσεις περιλαμβάνει ολόκληρα χωριά ή πόλεις, που διατίθενται για την υποστήριξη ατόμων της αυτοκρατορικής οικογένειας, αρχοντικά σπίτια ή εκκλησίες και μοναστήρια. Όπως δείχνει ο ιστορικός Πωλ Μαγδαληνός, αυτές οι επισκέψεις βρίσκονταν στη συντριπτική τους πλειοψηφία στις ακτές γύρω από το Αιγαίο Πέλαγος, το οποίο αποτελούσε την καλύτερη καλλιεργήσιμη γη της Αυτοκρατορίας, ή σε εύφορες περιοχές της ενδοχώρας όπως η Θράκη και η Θεσσαλία. Τον 12ο αι. ο όρος αναφέρεται επίσης στις δημοσιονομικές διαιρέσεις των θεμάτων.
Ως θεσμός, η επίσκεψις υπήρχε ήδη από τον 9ο αι., σε ό,τι αφορά την επικράτεια των επισκέψεων -τη θέση που εποπτεύει μία τέτοια περιοχή- ως συνάρτηση τού οικειακού, ενός σεκρέτου που δημιούργησε ο Βασίλειος Β΄ Μακεδόνων. Σημειώνεται ότι μία επίσκεψη χαρακτηρίζεται ως αυτοκρατορικό κτήμα καθ' όλη τη διάρκεια της ύπαρξής της στη βυζαντινή ιστορία. Αυτές οι κτήσεις ή κτήματα ταξινομήθηκαν σε τρία: αυτοκρατορικά, προσωπικά και εκκλησιαστικά. Μερικά από τα παραδείγματα αυτών των εδαφών είναι η Μακεδονία, η Μίλητος και οι Αλωπεκαί. Μία επίσκεψις μπορεί να μετατραπεί σε κουρατορία σε περίπτωση σταθερότητας και διευρυμένων εσόδων. Για παράδειγμα, η Σελευκία ήταν επίσκεψις κατά τον 10ο αι., αλλά αργότερα αποτέλεσε τη μεγάλη κουρατορία της Ταρσού.
Bιβλιογραφικές αναφορές
Κατηγορία:Διοικητική διαίρεση της Βυζαντινής αυτοκρατορίας Κατηγορία:Μορφές διοικητικής διαίρεσης
Γενς Βάιντμαν
Ο Γενς Βάιντμαν (γερμανικά: Jens Weidmann), γεννημένος στις 20 Απριλίου 1968, είναι Γερμανός οικονομολόγος, σημερινός πρόεδρος της Κεντρικής Τράπεζας της Γερμανίας (Deutsche Bundesbank).
Βιογραφία
Ο Βάιντμαν γεννήθηκε στο Σόλινγκεν, πόλη της Βόρειας Ρηνανίας-Βεστφαλίας. Κατά την περίοδο 1987 - 1993 σπούδασε οικονομικά στο Université de Droit, d'Economie et des Sciences: Aix-Marseille III και στο Rheinische Friedrich-Wilhelms University στη Βόννη. Το 1997 έλαβε το διδακτορικό του τίτλο από το Πανεπιστήμιο της Βόννης.
Τη διετία 1997-1999 διετέλεσε υπάλληλος του Διεθνούς Νομισματικού Ταμείου (IMF) στην Ουάσινγκτον ΝτιΣι. Την επόμενη τετραετία, 1999-2003, υπήρξε Γενικός Γραμματέας του Γερμανικού Συμβουλίου Εμπειρογνωμόνων σε Οικονομικά Θέματα. Κατά την περίοδο 2003-2006 διετέλεσε Επικεφαλής του Τμήματος Νομισματικής Πολιτικής και Ανάλυσης της Deutsche Bundesbank και Αναπληρωτής Προϊστάμενος του Τμήματος Οικονομικών του ίδιου οργανισμού.
Το 2006-2011 υπηρέτησε ως Επικεφαλής του Τμήματος Οικονομικής και Φορολογικής Πολιτικής του Γραφείου της Καγγελαρίας, ενώ αποτέλεσε τον προσωπικό αντιπρόσωπο της Καγγελαρίου Μέρκελ, επιφορτισμένο με την προετοιμασία για τις συνόδους των G8 και G20.
Πηγές
Κατηγορία:Γερμανοί οικονομολόγοι Κατηγορία:Πρόεδροι της Deutsche Bundesbank
Αννιβαλιανός
Ο Φλάβιος Αννιβαλιανός, λατιν. Flavius Hannibalianus (απεβ. Σεπτέμβριος 337) από τη Δυναστεία του Κωνσταντίνου ήταν αδελφός του Δαλμάτιου καίσαρα.
Βιογραφία
Ήταν γιος τού Φλάβιου Δαλμάτιου τιμητή, ετεροθαλούς αδελφού του Κωνσταντίνου Α΄ Αυτοκράτορα των Ρωμαίων. Μαζί με τον αδελφό του σπούδασαν στην Τολόσα της Γαλατίας υπό τον ρήτορα Εξυπέρο (που μάλλον δεν ταυτίζεται με τον Άγ. Εξυπέριο).
Τη δεκαετία του 320 ο Κωνσταντίνος Α΄ κάλεσε τον αδελφό του Φλάβιο Δαλμάτιο και τους γιούς εκείνου στην Κωνσταντινούπολη. Εκεί ο Αννιβαλιανός νυμφεύτηκε την πρώτη κόρη του Αυτοκράτορα, την Κωνσταντίνα το 335 και έλαβε τον τίτλο του ευγενέστατου (nobillisimus).
Ωστόσο η εκστρατεία κατά των Περσών δεν έγινε, διότι ο Αυτοκράτορας απεβίωσε τον Μάιο του 337. Στην εκκαθάριση της αυτοκρατορικής οικογένειας φονεύτηκε ο Αννιβαλιανός και ο αδελφός του Δαλμάτιος.
Οικογένεια
Νυμφεύτηκε το 335 την Κωνσταντίνα, κόρη του Κωνσταντίνου Α΄ Αυτοκράτορα των Ρωμαίων· δεν απέκτησαν απογόνους.
Πηγές
Κατηγορία:Δυναστεία του Κωνσταντίνου
Π.Α.Ο. Δόξα Βύρωνος
Ο Ποδοσφαιρικός Αθλητικός Όμιλος Δόξα Βύρωνος είναι ελληνικός αθλητικός και ποδοσφαιρικός σύλλογος, με έδρα τον Βύρωνα Αττικής. Επίσημο έτος ίδρυσης του συλλόγου είναι το 1945 και χρώματα του συλλόγου είναι το μπλε και το λευκό, ενώ το έμβλημα του συλλόγου είναι εμπνευσμένο από το έμβλημα του φιλέλληνα Αριστοκράτη ποιητή Λόρδου Βύρωνα από τον οποίο πήρε το όνομά του ο Δήμος Βύρωνα.
Διατηρεί από την ίδρυση του τμήμα ποδοσφαίρου ανδρών που αποτελεί και το πιο διακεκριμένο της ιστορίας του, ενώ στο παρελθόν διατηρούσε επίσης τμήματα πυγμαχίας, πάλης, επιτραπέζιας αντισφαίρισης και καλαθοσφαίρισης. Το τμήμα καλαθοσφαίρισης του συλλόγου επανιδρύθηκε, διατηρώντας τμήμα καλαθοσφαίρισης ανδρών και γυναικών. Το τμήμα πάλης αλλά και το τμήμα πυγμαχίας του συλλόγου διατηρείται μέχρι σήμερα και έχει αναδείξει πλήθος διακεκριμένων αθλητών. Την άνοιξη του 2019 ιδρύθηκε τμήμα χειροσφαίρισης το οποίο συγχωνεύτηκε με το σωματείο της ΑΕΚ Βύρωνα (πρώην Αναγέννηση Βύρωνα) και εντάχτηκε στον σύλλογο της Δόξας. Αυτήν την στιγμή λειτουργεί αντρικό και γυναικείο τμήμα τα οποία αγωνίζοντα στην Α2 Εθνική κατηγορία και Α1 Εθνική κατηγορία αντίστοιχα
Ίδρυση
Ο '''Π.Α.Ο. Δόξα Βύρωνος''' ιδρύθηκε το 1945 με επικεφαλής τον Παναγιώτη Ιωάννου και επί σειρά ετών Γενικό Αρχηγό της, τον πρώτο πρόεδρο του Δ.Σ. και ιδρυτικό μέλος Γεώργιο Χολόπουλο, ο οποίος σκοτώθηκε κατά τη διάρκεια του ελληνικού εμφυλίου πολέμου. Ακόμη, βασικά στελέχη της ίδρυσης του συλλόγου ήταν οι Δ. Γερακίτης, Π. Τσαμόγλου, Β. Κυριακόπουλος, Δ. Τόλης, Ι. Βακόλας, Γ. Δωλιανίτης, Α. Χάλαρης κ.ά. Ο σύλλογος αρχικά ιδρύθηκε σαν ποδοσφαιρικός και πρώτη έδρα της ομάδας ήταν το γήπεδο του Αναγνωστόπουλου στις Αμυγδαλιές, δίπλα στο Σκοπευτήριο της Καισαριανής, όπου αγωνίστηκε ως το1961.
Ιστορική αναδρομή
Το 1948 η Δόξα Βύρωνα συμμετέχει στο πρωτάθλημα ανεξαρτήτων ΟΠΑΣΑ των ανεξάρτητων ποδοσφαιρικών σωματείων της Αθήνας υπό την αιγίδα της Ε.Π.Σ. Αθηνών, όπου και αναδείχθηκε πρωταθλήτρια αμέσως τη σεζόν 1948-49 και προβιβάστηκε στην επίσημη κατηγορία της Γ' Ε.Π.Σ. Αθηνών. Με διαδοχικές ανόδους φτάνει μέχρι την ανώτερη κατηγορία του πρωταθλήματος Ε.Π.Σ. Αθηνών την Α' Κατηγορία, στην οποία αγωνίζεται μόνιμα από το 1958 μέχρι και το 1963, όταν ως δευτεραθλήτρια Αθηνών τη σεζόν 1962-63, κέρδισε την άνοδο στη Β' Εθνική κατηγορία.
Τη σεζόν 1963-64 αγωνίστηκε για πρώτη φορά στη Β' Εθνική και κατέλαβε τη 10η θέση σε σύνολο 15 ομάδων στον 1ο όμιλο, με αποτέλεσμα να υποβιβαστεί. Αντίπαλοι της στον 1ο όμιλο ήταν οι Παναχαϊκή, Διαγόρας Ρόδου, Φωστήρας Ταύρου, Ατρόμητος Αθηνών, Θύελλα Πατρών, Παναιτωλικός, Αβέρωφ Ιωαννίνων, Ροδιακός, Ηλυσιακός, Αστέρας Αθηνών, Δωριέας Ρόδου, Π.Α.Σ. Πρέβεζα, Παναρκαδικός και Π.Σ. Σπάρτη και σημείωσε συνολικά 12 νίκες, 7 ισοπαλίες και 9 ήττες. Αξιοσημείωτη είναι η νίκη με 0-1 επί της πρωταθλήτριας Παναχαϊκής στην Πάτρα, ενώ άλλες αξιοσημείωτες νίκες ήταν με 0-1 επί του Ηλυσιακού εκτός έδρας και με 1-0 εντός έδρας επί του Παναιτωλικού. Έπειτα από 11 χρόνια παραμονής στο πρωτάθλημα Αθηνών επανήλθε στη Β' Εθνική τη σεζόν 1974-75. Πραγματοποίησε κακή εμφάνιση και κατετάγη τελευταία (20η) στο 2ο όμιλο με 4 νίκες, 6 ισοπαλίες και 28 ήττες και με αρνητικό ρεκόρ τερμάτων (36-109). Χαρακτηριστικό παιχνίδι της περιόδου ήταν το εντυπωσιακό ματς και η επικράτηση με 6-5 επί του Πανασπροπυργιακού, ενώ στις υπόλοιπες 3 νίκες που σημείωσε στο πρωτάθλημα επικράτησε των Αίαντα Σαλαμίνας και Διαγόρα Ρόδου με 1-0 και του Α.Ο. Μοσχάτου με 2-1.
Κατόπιν αγωνίστηκε στο Αθηναϊκό πρωτάθλημα. Tη σεζόν 1978-79 η πρωτοπόρος Δόξα Βύρωνα τιμωρήθηκε με υποβιβασμό, έπειτα από καταγγελία για απόπειρα δωροδοκίας από παράγοντα της ομάδας προς παίκτη του Χολαργού. Ο σύλλογος προσέφυγε στο ΑΣΕΑΔ, το οποίο τον Απρίλιο έβγαλε απόφαση υπέρ της Δόξας θεωρώντας πως δεν έχει ευθύνη ο σύλλογος. Η Δόξα άρχισε να αγωνίζεται και μέχρι να τελεσιδικήσει η υπόθεση υπήρχε το πρωτοφανές να αναγγέλονται δύο βαθμολογίες, μία με τη Δόξα τιμωρημένη και μία με τη Δόξα να αγωνίζεται. Τελικά, στα τέλη Ιουνίου, εβδομάδες μετά τη λήξη των αγώνων, ίσχυσε η αρχική απόφαση και η ομάδα υποβιβάστηκε.
Tο 1982-83 ανήλθε στο Εθνικό ερασιτεχνικό πρωτάθλημα. Το 1988-89 αναδείχθηκε για πρώτη φορά κυπελλούχος Ε.Π.Σ. Αθηνών, επικρατώντας στον τελικό του Α.Ο. Κηφισιάς με 2-1 στο γήπεδο Απόστολος Νικολαΐδης. Το 1989-90 ανήλθε στην Γ' Εθνική και το 1990-91 αναδείχθηκε πρωταθλήτρια Νοτίου ομίλου, κερδίζοντας την επάνοδο στην Β' Εθνική. Η Δόξα Βύρωνα επανήλθε στη Β' Εθνική την περίοδο 1991-92 και κατετάγη 8η με σύνολο 10 νίκες, 14 ισοπαλίες και 10 ήττες και με εντυπωσιακές εκτός έδρας επιτυχίες επί των Ιωνικού Νίκαιας με 2-3, Αιγάλεω με 2-4 και Π.Α.Σ. Γιάννινα με 0-2. Την επόμενη χρονιά (1992-93) κατέλαβε την τελευταία θέση (18η) με 8 νίκες, 10 ισοπαλίες και 16 ήττες. Εκείνη τη χρονιά εντυπωσίασαν οι νίκες επί των Παναιτωλικού με 0-4 στο Αγρίνιο και Χαραυγιακού Ηλιούπολης με 4-2 στο Βύρωνα και επί της πρωταθλήτριας Νάουσας με 2-0 στο Βύρωνα.
Έκτοτε και μετά την απουσία του κ. Στάικου από τα διοικητικά της ομάδας και με τεράστια οικονομικά προβλήματα, η Δόξα Βύρωνα αρχίζει να πέφτει διαδοχικά κατηγορίες, φτάνοντας μέχρι και την Γ' κατηγορία της Ε.Π.Σ. Αθηνών. Εξαίρεση αποτέλεσε η περίοδος 2007-08, καθώς η ομάδα συμμετείχε στην Δ' Εθνική έπειτα από απορρόφηση της πρωταθλήτριας Ε.Π.Σ. Πειραιά, Α.Ε. Χαλκηδών-Πρωτέας Νίκαιας στη θέση και της οποίας αγωνίστηκε. Κατέλαβε τη 2η θέση στον 8ο όμιλο πίσω από την Αγία Παρασκευή χάνοντας την άνοδο και την επόμενη περίοδο 2008-09 τερμάτισε προτελευταία στην 13η θέση και υποβιβάστηκε. Ακολούθως, την περίοδο 2009-10 η Δόξα Βύρωνα επανήλθε στην Α' κατηγορία του πρωταθλήματος Αθηνών και την περίοδο 2012-13 κατέκτησε το πρωτάθλημα Αθηνών 2ου ομίλου και έλαβε μέρος στο ειδικό ερασιτεχνικό πρωτάθλημα ανόδου. Συμμετείχε στον 9ο όμιλο του ειδικού πρωταθλήματος ανόδου και κατέκτησε το πρωτάθλημα και την επάνοδο στην Γ' Εθνική κατηγορία, έχοντας αντιπάλους τον πρωταθλητή Α' ομίλου Αθηνών Χαραυγιακό Ηλιούπολης και τους πρωταθλητές Πειραιά Εθνικό Πειραιώς και Α.Ε. Μοσχάτου. Έμεινε αήττητη από τον έτερο πρωταθλητή Αθηνών Χαραυγιακό (νίκη εκτός έδρας με 1-3 στην Ηλιούπολη και με 2-0 στον Βύρωνα ) αλλά και από την Α.Ε. Μοσχάτου (νίκη με 2-0 στο Βύρωνα και στο Μοσχάτο αντίστοιχα ).
Την περίοδο 2013-14 αγωνίστηκε στην Γ' Εθνική κατηγορία, όπου και τερμάτισε στη 10η θέση σε σύνολο 15 ομάδων στον 5ο όμιλο με σύνολο 10 νίκες, 8 ισοπαλίες και 10 ήττες και υποβιβάστηκε. Βαθμολογικά άφησε πίσω της τους Α.Ο. Πεύκης, Προοδευτική, Α.Ο. Μυκόνου, Ολυμπιακό Λαυρίου και Εθνικό Αστέρα Καισαριανής. Αξιοσημείωτη νίκη ήταν η εντός έδρας επικράτηση επί του ΠΟΑ με 3-1 την 27η αγωνιστική και η εκτός έδρας νίκη επί του Α.Ο. Μυκόνου με 1-4 την 26η αγωνιστική. Από την περίοδο 2014-15 μέχρι και την τρέχουσα 2018-19, η Δόξα Βύρωνα αγωνίζεται στο πρωτάθλημα της Α' Κατηγορίας Ε.Π.Σ. Αθηνών.
Η αγωνιστική πορεία διαχρονικά
Η αγωνιστική πορεία της Δόξας Βύρωνα στα επίσημα πρωταθλήματα
Αξιοσημείωτοι ποδοφαιριστές
Με τη φανέλα της Δόξας Βύρωνος έχουν αγωνιστεί πλήθος αξιοσημείωτων ποδοσφαιριστών μεταξύ των οποίων οι: Σάββας Παντελίδης, Μουράτ Σεροπιάν, Νταβορίν Γιούρισιτς, Νίκος Γκαβασιάδης, Στέλιος Αποσπόρης, Θανάσης Σεντεμέντες, Αλφόνς Μεμπούνου, Μανώλης Σκούφαλης κ.α.
Ίδρυση
μικρογραφία|Ο [[Χρήστος Κακούρης αείμνηστος προπονητής του τμήματος πυγμαχίας της Δόξα Βύρωνα (1986-1997), σε αγώνες του Χρήστου Αραβή, τωρινού ομοσπονδιακού προπονητή πυγμαχίας Κύπρου. Διακρίνεται ο Γιάννης Κελλής, πρωταθλητής της Δόξα Βύρωνα 1988,1989,1990 ]] Το 1986 ο Χρήστος Κακούρης ίδρυσε το Τμήμα Πυγμαχίας "Δόξα Βύρωνα" και διετέλεσε προπονητής και έφορός του, με επίσης έφορο τον Κακούρη Λεωνίδα.
Διακρίσεις
Πρωταθλητές της Δόξα Βύρωνα αναδείχθησαν οι Γιάννης Κελλής (1988 ,1989 ,1990 ) και ο Γιάννης Σπυριούνης (β΄κατηγορία 1987, α΄ κατηγορία 1988).
Σημαντικές νίκες και διακρίσεις είχαν επίσης οι Γεώργιος Χρονόπουλος, Τάκης Χατζηβασιλείου, Γιάννης Τατσιράμος, Χρήστος Αράβης, Αναγνώστου Αλέξης, ο αείμνηστος Γιάννης Κουτρουμάνος, ο Σαρλάνης Νεκτάριος, ο Σπύρος Παπαγεωργίου, ο Κατσιρέας κ.ά.
Το τμήμα πυγμαχίας Δόξα Βύρωνα το 1994, κατατάχτηκε στην 5η θέση στο πρωτάθλημα.
Το 1997 σταμάτησε την λειτουργία του, όμως επαναλειτουργεί από το 2017 με διακρίσεις.
Οπαδοί
Οι οργανωμένοι οπαδοί της Δοξας εχουν δημιουργησει τον συνδεσμο Blue Army Gate 2 χρησιμοποιώντας τη Θύρα 2 την οποία προσφατα έβαψαν μπλε.
Αντίχριστος
μικρογραφία|Ο Αντίχριστος (αριστερά) απεικονιζόμενος ως βασιλιάς, του [[Χέραντ του Λάντσμπεργκ (περ. 1180) από το χειρόγραφο Hortus deliciarum (12ος αι)|235x235εσ]] Αντίχριστος σημαίνει αντιτιθέμενος στον Χριστό ή πολέμιός του.
Π.Α.Ο. Δόξα Βύρωνος
Πηγές
Κατηγορία:Αθλητικοί σύλλογοι Αθήνας Κατηγορία:Ιδρύσεις αθλητικών συλλόγων το 1945 Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Ελληνικοί σύλλογοι πυγμαχίας Κατηγορία:Ελληνικοί σύλλογοι πάλης Κατηγορία:Ιδρύσεις ποδοσφαιρικών ομάδων το 1945 Κατηγορία:Σωματεία Ε.Σ.Κ.Α.
Αντίχριστος
Αυτή η έκφραση αναφέρεται στην Αγία Γραφή, μόνο από τον μαθητή του Χριστού Ιωάννη, και ειδικότερα μόνο στην Α και Β Επιστολή του. Δεν πρόκειται για ένα μεμονωμένο άτομο που θα έπαιζε έναν μελλοντικό ρόλο, αλλά για όλους τους ανά τους αιώνες αντιτιθέμενους στον Χριστό. Αυτό το συλλογικό σώμα του Αντιχρίστου έκανε την εμφάνισή του, όταν ζούσε ακόμα ο Ιωάννης. (Α Ιωάννου β 18 "τώρα πολλοί αντίχριστοι υπάρχουσιν", Α Ιωάννου δ 3 "και τώρα μάλιστα είναι εν τω κόσμω"). Είναι μια προειδοποίηση για αντίληψη μιας ήδη υπάρχουσας κατάστασης σχετικά με άτομα που αντιτίθεντο στον Χριστό, ώστε να είναι προσεκτικοί οι χριστιανοί.
Ο αντίχριστος χαρακτηρίζεται επίσης ως: Τον αντίχριστο, μας λέει η Αγία Γραφή στην Αποκάλυψη του Ιωάννη ότι θα τον γνωρίσουμε από τον αριθμό ανθρώπου, που θα είναι χξς=666, όπου χ=600, ξ=60 και ς=στ=6.
Είναι εύλογο ότι διάφορες διαδόσεις ότι αναμένεται μελλοντικά να έρθει ο τελικός «αντίχριστος» που θα λάβει μεγάλη εξουσία βασίζονται στην Αγία Γραφή. Σε αντιπαράθεση, το αναφερόμενο θηρίο με τα 7 κεφάλια και τα 10 κέρατα, στην Αποκάλυψη του Ιωάννη, που έχει το όνομα-αριθμό 666 έχει εντελώς διαφορετική σημασία και δε σχετίζεται καθόλου με τον Αντίχριστο στις Επιστολές του Ιωάννη.
Η αποκάλυψη που έλαβε ο Ιωάννης από τον Ιησού Χριστό δεν αναφέρεται καθόλου στον Αντίχριστο. Όμως ο Αντίχριστος αναφέρεται από τον απόστολο Παύλο στην επιστολή του Προς Θεσσαλονικείς Β.
Παραπομπές
Κατηγορία:Σατανισμός Κατηγορία:Χριστιανική ορολογία Κατηγορία:Χριστιανική εσχατολογία
Βερενίκη (κόρη Πτολεμαίου Γ΄)
Δείτε επίσης
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων
.mz
.mz είναι ο top-level domain κωδικός για τη Μοζαμβίκη στο Διαδίκτυο. Εισήχθη στις 4 Σεπτεμβρίου 1992.
Ροάνα
Παραπομπές
Κατηγορία:Δήμοι της Επαρχίας της Βιτσέντσα
.mz
Εξωτερικοί σύνδεσμοι
Κατηγορία:Μοζαμβίκη Κατηγορία:Top-level domains
Toppdomän
Το Χόλλοου
Το Χόλλοου είναι ένα αστυνομικό μυθιστόρημα της Αγκάθα Κρίστι και πρωτοεκδόθηκε στις ΗΠΑ από την Dodd, Mead and Company το 1946 και στο Ηνωμένο Βασίλειο από το Collins Crime Club το Νοέμβριο του ίδιου έτους. Η έκδοση των ΗΠΑ κυκλοφόρησε με τιμή $2.50 και η έκδοση του ΗΒ με τιμή οκτώ σελίνια και έξι πέννες (8/6). Μια χαρτόδετη έκδοση στις ΗΠΑ από την Dell books το 1954 άλλαξε το τίτλο σε Φόνος μετά από Ώρες.
Το μυθιστόρημα είναι ένα τέλειο παράδειγμα "μυστηρίου εξοχικού σπιτιού" και ήταν το πρώτο από τα μυθιστορήματα της σε τέσσερα χρόνια που παρουσιάζει τον Βέλγο ντετέκτιβ Ηρακλή Πουαρό- ένα από τα μακρύτερα κενά σε όλη την σειρά. Η Κρίστι, που συχνά δεχόταν ότι δεν της άρεσε ο Πουαρό (γεγονός που παρωδείται από τον συμμετοχικό χαρακτήρα της μυθιστοριογράφου Αριάδνης Όλιβερ), συγκεκριμένα δεν την άρεσε η εμφάνιση του μέσα στο μυθιστόρημα. Η αργή του άφιξη, παράταιρη, με δεδομένη την καθεστηκυία ατμόσφαιρα, την οδήγησε να ισχυρισθεί στην Αυτοβιογραφία της ότι "κατέστρεψε [το μυθιστόρημα] με την παρουσίαση του Πουαρό". .
Παρουσίαση της πλοκής
Το πρωινό που αυτός και η καταπιεσμένη γυναίκα του, Γκέρντα, πρόκειται να ταξιδέψον στην εξοχή για το σαββατοκύριακο με φίλους, ο Τζον Κρίστοου επιτρέπει στην μικρή του κόρη να του πει τη μοίρα με χαρτιά. Όταν εμφανίζεται το χαρτί του θανάτου, δεν δίνει σημασία, αλλά η εμφάνιση μιας παλιάς φλόγας στο Χόλλοου φαίνεται να είναι ο τελευταίος κρίκος σε μια αλυσίδα μοιραίων περιστάσεων.
Περίληψη της πλοκής
Η γοητευτική και εκκεντρική Λούσυ Άγκατελ έχει προσκαλέσει τους Κρίστοου, μαζί με έναν αριθμό άλλων μελών της εκτεταμένης οικογένειας. Ο Τζον έχει ήδη ένα αίσθημα με την Ενριέττα Σάβερναιηκ, μια ταλαντούχα γλύπτρια και, όπως εκτίθεται από αυτό που ακολουθεί, λαμπρή αυτοσχεδιάστρια. Θυμάται πάντα με νοσταλγία μια παλιά αγάπη, την Βερόνικα Κρέι, η οποία ξαφνικά εμφανίζεται στο σπίτι το Σάββατο βράδυ ζητώντας να δανειστεί ένα κουτί σπίρτα. Μένει σε ένα από τα δύο κοντινά εξοχικά, το δεύτερο από τα οποία τρεχόντως κατοικείται από τον Ηρακλή Πουαρό, ο οποίος έχει προσκληθεί για μεσημεριανό την Κυριακή. Η Βερόνικα και ο Τζον φεύγουν μαζί, και επιστρέφει πολύ αργά: στις 3 π.μ.
Την επόμενη ημέρα, ο Πουαρό φθάνει στο σπίτι για να γίνει μάρτυρας σε μια σκηνή που φαίνεται περιέργως σκηνοθετημένη. Η Γκέρντα στέκεται με ένα όπλο στο χέρι της πάνω από το πτώμα του Τζον, ο οποίος αιμορραγεί στην πισίνα. Όρθιοι, φαινομενικά μαρμαρωμένοι, είναι η Λούσυ, η Ενριέττα, και ο Έντουαρντ. Η τελευταία λέξη του Τζον, σε ένα σημείωμα επείγουσας έκκλησης, είναι "Ενριέττα".
Εθνική Αλγερίας (καλαθοσφαίριση ανδρών)
Η εθνική ομάδα καλαθοσφαίρισης ανδρών της Αλγερίας, η οποία συγκεντρώνει τους καλύτερους καλαθοσφαιριστές αλγερινής εθνικότητας, αντιπροσωπεύει την Αλγερία στις διεθνείς διοργανώσεις ανδρικής καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αλγερινής Ομοσπονδίας Καλαθοσφαίρισης (Fédération Algérienne de Basket-Ball).
Εξωτερικοί σύνδεσμοι
Αλγερια Ανδρων
Άρθουρ Τσέσνι
Ο Άρθουρ Γουίλιαμ Τσέσνι (αγγλικά: Arthur William Kellaway, 21 Νοεμβρίου 1881 – 27 Αυγούστου 1949) ήταν Άγγλος ηθοποιός ρόλων, του κινηματογράφου και του θεάτρου. Γεννήθηκε στο Χάμσντεντ του Λονδίνου. Πατέρας του ήταν ο Τζων και η μητέρα η Κάθριν Τσέσνι, το γένος Όλιβερ. Αδελφός του ήταν ο Έντμουντ Γκουέν και ξάδελφος του ο Σέσιλ Κέλαγουεϊ. Η κόρη ήταν η Ανν Ντέμοντ, γνωστή ακτιβίστρια.
Η πρώτη του εμφάνιση στο θέατρο έγινε το 1903, σε ένα τοπικό θέατρο του Μπέντφορντ. Κατά τη διάρκεια της καριέρας του συνέχισε να δίνει θεατρικές παραστάσεις τόσο στο Λονδίνο όσο και στη Νέα Υόρκη. Στο κινηματογράφο, εμφανίστηκε πρώτη φορά, με τη μικρού μήκους ταινία του 1913 Daphne and the Dean. Απεβίωσε σε νοσοκομείο του Χάμσντεντ μετά από εγκεφαλικό επεισόδιο, σε ηλικία 66 ετών.
Παραπομπές
<References/>
Εξωτερικοί σύνδεσμοι
Κατηγορία:Άγγλοι άνδρες ηθοποιοί βωβών ταινιών Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί θεάτρου
Υρκανία
Η Υρκανία ήταν αρχαία χώρα της ΝΔ. Ασίας στη θέση της σημερινής επαρχίας Γκολεστάν του Ιράν.
Στην αρχαιότητα η Υρκανία ήταν περίφημη για την εξαιρετική ευφορία της γης της. Κάτοικοί της ήταν οι Υρκάνιοι ή Υρκανοί.
Οι γηγενείς κάτοικοι αποκαλούσαν τη χώρα αυτή Βαρκάνα, που σήμαινε "Χώρα των λύκων". Η χώρα αυτή όταν κατακτήθηκε από τον Μ. Αλέξανδρο ήταν ενωμένη με την Παρθία, οπότε και μετατράπηκε σε μία σατραπεία με Έλληνες διοικητές (Έπαρχους) για μερικούς αιώνες.
Μεταξύ των σημαντικότερων πόλεων της Υρκανίας, όπως αναφέρει ο Στράβων ήταν η Ταλαβρόκη, τα Ζαβράκατα, η Σαμαριανή και η πρωτεύουσα της χώρας η Τάπη. Είχε επίσης και την ελληνική αποικία Ευμένεια.
Πηγές
Κατηγορία:Αρχαία ιστορία Κατηγορία:Αρχαίες Αυτοκρατορίες - Χώρες Κατηγορία:Ιστορικές περιοχές Κατηγορία:Ιστορία του Ιράν Κατηγορία:Σατραπείες της Περσικής Αυτοκρατορίας Κατηγορία:Ιρανικές χώρες και εδάφη
25 Ιανουαρίου
24 Ιανουαρίου | 25 Ιανουαρίου | 26 Ιανουαρίου
Η 25η Ιανουαρίου είναι η 25η ημέρα του έτους κατά το Γρηγοριανό ημερολόγιο. Υπολείπονται 340 ημέρες (341 σε δίσεκτα έτη).
Ευθύμης Κιουμουρτζόγλου
Ήταν πρώτος βοηθός του Κώστα Πολίτη στην κατάκτηση του Ευρωμπάσκετ του 1987 στην Αθήνα. Ανέλαβε ο ίδιος head coach της εθνικής Ελλάδος τον Οκτώβριο του 1988 και την καθοδήγησε σε 123 αγώνες. Με την Εθνική μπάσκετ των ανδρών έφτασε στην κατάκτηση του ασημένιου μεταλλίου στο Ευρωμπάσκετ του 1989 που έγινε στο Ζάγκρεμπ.
Ακόμη ήταν ο προπονητής στην Εθνική Ελλάδος που κατέκτησε για πρώτη φορά στην ιστορία της την 6η θέση στο Παγκόσμιο πρωτάθλημα το 1990 που έγινε στην Αργεντινή. Συνέβαλε σημαντικά στο να καθιερωθεί η Ελλάδα στις μεγάλες δυνάμεις του ευρωπαϊκού μπάσκετ κατακτώντας την 5η θέση στο Ευρωμπάσκετ του 1991 και την 4η στο Ευρωμπάσκετ του 1993.
Παραιτήθηκε από την εθνική στις 30 Ιουλίου 1994 λίγο πριν αρχίσει το Μουντομπάσκετ του Τορόντο 1994, λόγω της προσπάθειάς του να διατηρηθεί η πειθαρχία μετά από ένα γεγονός με τον διεθνή σέντερ Παναγιώτη Φασούλα. Η ομάδα που ο ίδιος είχε προετοιμάσει για τη συγκεκριμένη διοργάνωση διέπρεψε κατακτώντας την 4η θέση με προπονητή τον βοηθό του Μάκη Δενδρινό.
Το 1995 ανέλαβε τον Παναθηναϊκό και τον οδήγησε στο φάιναλ φορ της Σαραγόσα όπου κέρδισε την 3η θέση. Έχει εργαστεί ως προπονητής του ΠΑΟΚ, του Άρη και του Ηρακλή.
Ακαδημαϊκή καριέρα
Ο Ευθύμης Κιουμουρτζόγλου είναι ομότιμος καθηγητής του ΔΠΘ. Έχει υπηρετήσει ως καθηγητής στο ΑΠΘ και στο πανεπιστήμιο Λευκωσίας Κύπρου. Έχει υπηρετήσει από το 1998 έως 2004 σαν διευθυντής στην Ο.Ε.Ο.Α. (Αθήνα 2004). Έχει δημοσιεύσει 140 επιστημονικά άρθρα και 9 βιβλία σχετικά με το μπάσκετ και την κινητική μάθηση.
Φλάβιος Ευγένιος
Ο Φλάβιος Ευγένιος, λατιν. Flavius Eugenius (απεβ. 6 Σεπτεμβρίου 394) ήταν σφετεριστής στη Δυτική Ρωμαϊκή Αυτοκρατορία (392-394) σε αντιπαράθεση με τον Αυτοκράτορα Θεοδόσιο Α΄. Ήταν ο τελευταίος αυτοκράτορας, που υποστήριξε τη Ρωμαϊκή πολυθεΐα.
Βιογραφία
Ήταν πρώην διδάσκαλος της ρητορικής και της γραμματικής, όπως επίσης και μάγιστρος του γραφείου (magister scrinorum). Ο Ευγένιος ήταν γνωστός του Αρβογάστη μαγίστρου του στρατού (magister militum). Ο Αρβογάστης ήταν Φραγκικής καταγωγής και στην πράξη (de facto) κυβερνήτης του Δυτικού τμήματος της Αυτοκρατορίας.
Άνοδος στην εξουσία
Έπειτα από το τέλος του Βαλεντινιανού Β΄, ο Αρβογάστης, που ίσως ήταν η αιτία του φόνου ή της αυτοκτονίας του Βαλεντινιανού Β΄, ενέδυσε τον Ευγένιο με την πορφύρα (22 Αυγούστου 392). Ο σεβασμός προς τον Ευγένιο πρόσφερε στον Αρβογάστη δύο ισχυρά πλεονεκτήματα: πρώτα ο Ευγένιος, που ήταν Ρωμαίος, ήταν πιο κατάλληλος ως αυτοκράτορας από τον Αρβογάστη, ο οποίος ήταν ένας Φράγκος· επιπλέον η Ρωμαϊκή Σύγκλητος ήταν πιο πιθανό να υποστηρίξει τον Ευγένιο.
Πολιτειακή, θρησκευτική και στρατιωτική πολιτική
Αφού εγκαταστάθηκε ως αυτοκράτορας, ο Ευγένιος άλλαξε τους αυτοκρατορικούς διοικητές. Όταν ο Θεοδόσιος Α΄ άφησε το Δυτικό ήμισυ της Αυτοκρατορίας στον Βαλεντινιανό Β΄, είχε θέσει τους δικούς του άνδρες στα υψηλότερα πολιτειακά αξιώματα, για να κρατά σφιχτά όλη την Αυτοκρατορία. Ο Ευγένιος αντικατέστησε αυτούς τους διοικητές με άλλους, πιστούς σε αυτόν, που προερχόταν από την τάξη των συγκλητικών. Ο Βίριος Νικόμαχος Φλαβιανός ο Πρεσβύτερος έγινε έπαρχος ο πραιτωρίου (praetorian prefect) της Ιταλίας, ο γιος του Νικόμαχος Φλαβιανός ο Νεότερος έλαβε τον τίτλο του επάρχου (prefect) της Ρώμης, ενώ νέος έπαρχος σιτηρών (praefectus annonae) έγινε ο Νουμέριος Προΐεκτος.
Αν και τα πραγματικά πιστεύω του είναι θέμα αντιλογίας μεταξύ των αρχαίων και σύγχρονων με εμάς ιστορικών, ο Ευγένιος ήταν -τουλάχιστον δημόσια- Χριστιανός και έτσι ήταν απρόθυμος να αποδεχθεί ένα εθνικό (παγανιστικό) πρόγραμμα αυτοκρατορικής υποστήριξης στον πολυθεΐσμό. Οι άνδρες του ωστόσο έπεισαν τον Ευγένιο να χρησιμοποιήσει δημόσιο χρήμα για να χρηματοδοτήσει παγανιστικά σχέδια, όπως η εκ νέου αφιέρωση του ναού της Αφροδίτης και της Ρώμης και η επισκευή του βωμού της Νίκης μέσα στην Κουρία (που είχε μετακινήσει ο Γρατιανός). Η θρησκευτική αυτή πολιτική δημιούργησε ένταση με πρόσωπα υπέρ του Χριστανισμού, όπως ο Αυτοκράτορας Θεοδόσιος Α΄ και ο ισχυρός και με επιρροή Αμβρόσιος, που άφησε την επισκοπή του στο Μιλάνο, όταν έφθασε η αυτοκρατορική Αυλή του Ευγένιου.
Ο Ευγένιος ήταν επίσης επιτυχής στο στρατιωτικό πεδίο, ιδιαίτερα στην ανανέωση παλαιών συμμαχιών με τους Αλαμανούς και τους Φράγκους. Ο Αρβογάστης, που ήταν Φράγκος και είχε Φράγκους και Αλαμανούς στρατιώτες στις τάξεις του, βάδισε στο όριο του Ρήνου, όπου εντυπωσίασε και ησύχασε τις Γερμανικές φυλές, κάνοντας παρέλαση με τον στρατό του εμπρός τους.
Η πτώση
Έπειτα από την εκλογή του ως αυτοκράτορα, ο Ευγένιος έστειλε πρέσβεις στην Αυλή του Θεοδόσιου Α΄ ζητώντας την αναγνώριση της εκλογής του. Ο Θεοδόσιος Α΄ τους δέχθηκε, αλλά άρχισε να συγκεντρώνει στρατό για να νικήσει τον Ευγένιο. Ο Θεοδόσιος Α΄ επίσης προώθησε τον 8ετή γιο του Ονώριο στην τάξη του Αυγούστου της Δύσης τον Ιανουάριο του 393.
Έπειτα ο Θεοδόσιος Α΄ μετακινήθηκε από την Κωνσταντινούπολη με τον στρατό του και συνάντησε τον Ευγένιο και τον Αρβογάστη στη μάχη του ποταμού Φρίγδου (στην κοιλάδα Βιπάνα της Σλοβενίας) στις 6 Σεπτεμβρίου 394. Η αιματηρή μάχη κράτησε δύο ημέρες και σημαδεύτηκε από ασυνήθιστα αστρονομικά και μετεωρολογικά φαινόμενα, αλλά στο τέλος νίκησε ο Θεοδόσιος Α΄. Ο Αρβογάστης αμέσως έγινε αυτόχειρας έπειτα από την ήττα, ενώ ο Ευγένιος κρατήθηκε ως εγκληματίας για εκτέλεση και έπειτα το κεφάλι του επιδείχθηκε στο στρατόπεδο του Θεοδοσίου.
Εκτίμηση
Η βασιλεία του Ευγένιου σημάδευσε το τέλος μίας εποχής και το ξεκίνημα μίας άλλης. Πέντε μήνες μετά ο Θεοδόσιος Α΄ απεβίωσε, διαιρώντας την Αυτοκρατορία στους δύο γιούς του. Αυτό είχε γίνει πολλές φορές πριν κατά τους προηγούμενους δύο αιώνες. Το Κράτος ενώθηκε, όταν ο Λέων Α΄ ο Θράκας (457-474) δεν είχε Δυτικό αυτοκράτορα για μερικές περιόδους και πάλι αποκαταστάθηκε από τον Ιουστινιανό Α΄.
Ο Ευγένιος επίσης εκπροσωπεί την τελευταία ευκαιρία των παγανιστών, όταν η τάξη των Συγκλητικών αντιτέθηκε στον εκχριστιανισμό της Αυτοκρατορίας. Η μάχη του ποταμού Φρίγδου ήταν μέρος μίας τάσης για τη χρήση αυξημένων ποσοστών βαρβαρικών στρατευμάτων, ειδικά στη Δύση, όπου οδήγησε στην αποδυνάμωση της ίδιας της Αυτοκρατορίας.
Πηγές
Κατηγορία:Ρωμαίοι Αυτοκράτορες Κατηγορία:Ρωμαίοι σφετεριστές
.na
.na είναι ο top-level domain κωδικός για τη Ναμίμπια στο Διαδίκτυο. Θεσπίστηκε στις 8 Μαΐου του 1991.
Εξωτερικοί σύνδεσμοι
Toppdomän
Μαριάνα Τόρρες
Η Μαριάνα Τόρρες (Mariana Torres) ισπανική προφορά ΔΦΑ : [maˈɾjana ˈtores], γεννημένη στις 2 Δεκεμβρίου 1985 στο Λεόν, Γκουαναχουάτο, Μεξικό, είναι μεξικανή ηθοποιός, γνωστή για τις τηλενουβέλες. Είναι κόρη του Χόρχε Τόρρες και έχει 4 αδέρφια.
Έκανε το ντεμπούτο της ως ηθοποιός το 2001 στην πατρίδα της Μεξικό, εργάζοντας στις σειρές της TV Azteca, και απέκτησε τον πρώτο πρωταγωνιστικό ρόλο στην τηλενουβέλα Belinda το 2004.
Έχει εργαστεί στο Μαϊάμι όπου έχει συμμετάσχει σε τρεις τηλενουβέλες που παρήχθησαν εκεί.
Εξωτερικοί σύνδεσμοι
Κατηγορία:Μεξικανές ηθοποιοί τηλεόρασης
Μέμο Καροτενούτο
Ο Μέμο Καροτενούτο (ιταλικά: Memmo Carotenuto, (Ρώμη, 23 Αυγούστου 1908 - 23 Δεκεμβρίου 1980), ήταν Ιταλός ηθοποιός. Από το 1941 εως το 1980 επαίξε σε 125 ταινίες.
Εξωτερικοί σύνδεσμοι
Κατηγορία:Ιταλοί άνδρες ηθοποιοί κινηματογράφου Κατηγορία:Βραβευμένοι με Νάστρο ντ' Αρτζέντο
Ρομάνο ντ'Ετζελίνο
Το Ρομάνο ντ'Ετζελίνο (ιταλικά: Romano d'Ezzelino) είναι ιταλικός δήμος στην Επαρχία της Βιτσέντσα, στην περιφέρεια του Βένετου.
Παραπομπές
Κατηγορία:Δήμοι της Επαρχίας της Βιτσέντσα
Σέφιλντ Γουένσντεϊ
thumb|130px|Παλαιό λογότυπο
Η Σέφιλντ Γουένσντεϊ (αγγλικά: Sheffield Wednesday) είναι ποδοσφαιρικός σύλλογος με έδρα την πόλη του Σέφιλντ στην Αγγλία. Ιδρύθηκε στις 4 Σεπτεμβρίου του 1867 με το όνομα Γουένσντεϊ, και είναι μια από τις παλαιότερες ποδοσφαιρικές ομάδες στον κόσμο. Εντάχθηκε στο αγγλικό ποδοσφαιρικό πρωτάθλημα το 1892. Έδρα της Σέφιλντ Γουένσντεϊ είναι το γήπεδο Χίλσμπορο, χωρητικότητας 39.732 θεατών.
Πρώτα χρόνια
Παρόλο που δεν έχουν βρεθεί σύγχρονα αποδεικτικά στοιχεία για να υποστηριχθεί ο ισχυρισμός, πιστεύεται ότι η «Γουένσντεϊ Κρίκετ Κλαμπ» (The Wednesday Cricket Club) δημιουργήθηκε το 1820. Παρ' όλ' αυτά, ένα άρθρο του 1842 στο περιοδικό Bell's Life αναφέρει ότι ο σύλλογος ιδρύθηκε ήδη από το 1816.